سكاي نيوز (ب لونݣلي: Sky News) هي قناة د لأخبار بريطانية، وهي تابعة لمجموعة سكاي ݣروپ. من عام 2018 تال دابا، لمالك ديال سكاي ݣروپ هو لشركة لميريكانية كومكاست. لقنوات شقيقة ديال سكاي نيوز هوما سكاي نيوز عربية و سكاي نيوز ؤسطراليا. ف 8 يونيو 1988، روپرت مردوخ قال هو كان باغي يبدا قناة د لأخبار د تلفازة جديدة. بدا لبث ديال سكاي نيوز ف 5 فبراير 1989. سكاي نيوز كانت قناة لولا د لأخبار د تلفازة ف لمملكة لمتحدة. جون رايلي هو لرئيس ديال سكاي نيوز من عام 2006 تال دابا. سكاي نيوز بدات وحد مشاريع مشتركة ب مّؤسسة أبوظبي للإستثمار الإعلامي لتشغيل (ADMIC) ف عام 2010، بيش تبدا قناة د لأخبار ب لّوغة عّربية. سكاي نيوز عربية بدات بّث ديالها ف 2012. سيَيج د سكاي نيوز عربية كاين ف أبوظبي ف لإمارات. لقناة كت قول هي عندا لإستقلال التحريري، بحق هي حصلت لاتهامات د پّروپاݣاندا دعامة للسعودية ولإمارات و ضد قطر. سكاي نيوز ؤسطراليا (ب لونݣلي: Sky News Australia) هي قناة ؤسطرالية اللي بدات البث ديالها ف 19 فبراير 1996.